PREDLOG
15

Z A K O N 

O IZMENAMA I DOPUNAMA ZAKONA O POREZU NA DOHODAK GRAĐANA
Član 1.

U Zakonu o porezu na dohodak građana („Službeni glasnik RS”, br. 24/01, 80/02, 80/02 – dr. zakon, 135/04, 62/06, 65/06 – ispravka, 31/09, 44/09, 18/10, 50/11, 91/11 – US, 93/12, 114/12 – US, 47/13, 48/13 – ispravka, 108/13, 57/14, 68/14 – dr. zakon, 112/15, 113/17, 95/18, 86/19, 153/20, 44/21, 118/21, 138/22, 92/23, 94/24, 19/25 i 109/25), član 15a menja se i glasi:

„Član 15a
Osnovicu poreza na zarade iz čl. 13. do 14b ovog zakona čini isplaćena, odnosno ostvarena zarada.

Osnovicu poreza na zarade čini zarada iz člana 13. st. 1. i 3, čl. 14. do 14b i člana 15b ovog zakona, umanjena za iznos od 34.221 dinar mesečno za lice koje radi sa punim radnim vremenom.

Za lice koje radi sa nepunim radnim vremenom, umanjenje iz stava 2. ovog člana je srazmerno radnom vremenu tog lica u odnosu na puno radno vreme.

Kad lice ostvaruje puno radno vreme kod dva ili više poslodavaca, umanjenje iz stava 2. ovog člana vrši svaki poslodavac srazmerno radnom vremenu kod poslodavca u odnosu na puno radno vreme, s tim što ukupno umanjenje iznosi 34.221 dinar mesečno.

Kad lice ostvaruje nepuno radno vreme kod dva ili više poslodavaca, svaki poslodavac vrši umanjenje srazmerno radnom vremenu kod poslodavca u odnosu na ukupno radno vreme, s tim što zbir umanjenja mora biti manji od 34.221 dinar mesečno, odnosno srazmerno ukupnom radnom vremenu lica u odnosu na puno radno vreme.

Izuzetno od st. 1. do 5. ovog člana, osnovicu poreza na zarade lica za koje domaće pravno lice plaća porez saglasno članu 99. stav 3. ovog zakona, čini iznos koji je domaće pravno lice isplatilo poslodavcu iz druge države kao naknadu troškova za rad lica koje je upućeno, odnosno poslato na rad kod domaćeg pravnog lica.

Način i postupak obračunavanja poreza na zarade iz st. 2. do 5. ovog člana i dostavljanje podataka Poreskoj upravi bliže uređuje ministar.

Izuzetno od člana 12a stava 1. ovog zakona, neoporezivi iznos iz st. 2, 4. i 5. ovog člana može da se utvrđuje na osnovu sporazuma Vlade sa reprezentativnim sindikatom i unijom poslodavaca.”. 
Član 2.

U članu 21v stav 1. reči: „2026. godine” zamenjuju se rečima: „2028. godine”. 

U stavu 2. zapeta i reči: „a lice koje se smatra pripravnikom najmanje tri meseca” brišu se.

U stavu 3. reči: „30 godina” zamenjuju se rečima: „24 godine”. 

Stav 5. menja se i glasi: 

„Poresku olakšicu iz stava 1. ovog člana može ostvariti poslodavac u periodu od najviše 12 meseci od zapošljavanja novozaposlenog lica, ako se zasnivanjem radnog odnosa sa novozaposlenim licem poveća neto broj zaposlenih kod poslodavca u odnosu na prosečan broj zaposlenih tokom prethodnih 12 meseci, u skladu sa propisima o kontroli državne pomoći.”.

Stav 6. briše se.

Dosadašnji stav 7. postaje stav 6.

U dosadašnjem stavu 8, koji postaje stav 7, reči: „stava 7.” zamenjuju se rečima: „stava 6.”.

U dosadašnjem stavu 9, koji postaje stav 8, reči: „stava 8.” zamenjuju se rečima: „stava 7.”.

Posle dosadašnjeg stava 10, koji postaje stav 9, dodaju se novi st. 10. i 11. koji glase:

„Iznos poreske olakšice u skladu sa ovim članom i u skladu sa odredbama zakona kojim se uređuju doprinosi za obavezno socijalno osiguranje koje se odnose na istu vrstu olakšice ne sme da pređe iznos od 50% troškova zarada lica koja se zapošljavaju, odnosno iznos od 5,5 miliona evra po poslodavcu godišnje.

Poslodavac kome je naložen povraćaj državne ili de minimis pomoći, kao i poslodavac koji je na tržištu u teškoćama u smislu propisa kojima se uređuje kontrola državne pomoći, nema pravo da ostvari poresku olakšicu iz ovog člana.”.

Dosadašnji stav 11. postaje stav 12.

U dosadašnjem stavu 12, koji postaje stav 13, reči: „stava 9.” zamenjuju se rečima: „stava 8.”.

Član 3. 

U članu 21g stav 1. posle reči: „radnog odnosa” dodaju se zapeta i reči: „u skladu sa propisima o kontroli državne pomoći”.

Član 4. 

U članu 21d stav 1. reči: „2026. godine” zamenjuju se rečima: „2028. godine”. 

U stavu 2. zapeta i reči: „a lice koje se smatra pripravnikom najmanje tri meseca” brišu se. 

U stavu 3. reči: „30 godina” zamenjuju se rečima: „24 godine”. 

U stavu 5. reči: „od 1. januara 2016. godine” brišu se. 

Stav 6. menja se i glasi:

„Poresku olakšicu iz stava 1. ovog člana može da ostvari poslodavac u periodu od najviše 12 meseci od zapošljavanja novozaposlenog lica, ako se zasnivanjem radnog odnosa sa novozaposlenim licem poveća neto broj zaposlenih kod poslodavca u odnosu na prosečan broj zaposlenih tokom prethodnih 12 meseci, u skladu sa propisima o kontroli državne pomoći.”.

St. 7, 8. i 9. brišu se.

Dosadašnji stav 10. postaje stav 7.

U dosadašnjem stavu 11, koji postaje stav 8, reči: „stava 10.” zamenjuju se rečima: „stava 7.”.

Dosadašnji stav 12. postaje stav 9.

Posle dosadašnjeg stava 12, koji je postao stav 9, dodaju se novi st. 10. i 11, koji glase: 

„Iznos poreske olakšice u skladu sa ovim članom i u skladu sa odredbama zakona kojim se uređuju doprinosi za obavezno socijalno osiguranje koje se odnose na istu vrstu olakšice ne sme da pređe iznos od 50% troškova zarada lica koja se zapošljavaju, odnosno iznos od 5,5 miliona evra po poslodavcu godišnje.

Poslodavac kome je naložen povraćaj državne ili de minimis pomoći, kao i poslodavac koji je na tržištu u teškoćama u smislu propisa kojima se uređuje kontrola državne pomoći, nema pravo da ostvari poresku olakšicu iz ovog člana.”.

Dosadašnji stav 13. postaje stav 12.

U dosadašnjem stavu 14, koji postaje stav 13, reči: „stava 11.” zamenjuju se rečima: „stava 8.”.

Član 5.

U članu 33a stav 1. menja se i glasi:

„Preduzetnik, preduzetnik paušalac koji je zbog prestanka prava na paušalno oporezivanje dužan da vodi poslovne knjige saglasno članu 42. st. 5. i 6. ovog zakona i preduzetnik poljoprivrednik može da se opredeli za isplatu lične zarade.”.

Stav 6. menja se i glasi: 

„Obaveštenje iz stava 3. ovog člana dostavlja se najkasnije do 15. decembra tekuće godine za period od 1. januara naredne godine, a za preduzetnika paušalca u roku od 15 dana od dana prestanka prava na paušalno oporezivanje za period koji sledi danu prestanka prava na paušalno oporezivanje.”.

Član 6.

Ovaj zakon stupa na snagu osmog dana od dana objavljivanja u „Službenom glasniku Republike Srbije”, a primenjuje se od 1. januara 2027. godine, osim odredaba člana 2. st. 2. do 11. i člana 4. st. 2. do 12. ovog zakona koje se primenjuju od 1. januara 2028. godine.
O B R A Z L O Ž E NJ E
I. USTAVNI OSNOV ZA DONOŠENJE ZAKONA
Ustavni osnov za donošenje ovog zakona sadržan je u članu 97. tač. 6. i 15. Ustava Republike Srbije, kojim je propisano da Republika Srbija uređuje i obezbeđuje, pored ostalog, poreski sistem i finansiranje ostvarivanja prava i dužnosti Republike Srbije, utvrđenih Ustavom i zakonom.

II. RAZLOZI ZA DONOŠENJE ZAKONA
• Problemi koje ovaj zakon treba da reši, odnosno ciljevi koji se ovim zakonom postižu 

Razlozi za donošenje ovog zakona sadržani su u potrebi da se, u cilju zaštite konkurencije na tržištu i obezbeđivanju transparentnosti u dodeli državne pomoći, izvrši usklađivanje sa strateškim dokumentima Vlade - Nacionalnim programom za usvajanje pravnih tekovina Evropske unije (NPAA), Planom za ispunjavanje najvažnijih obaveza iz procesa pregovora o pristupanju Republike Srbije Evropskoj uniji do kraja 2026. godine i Reformskom agendom Republike Srbije, tako što će se izvršiti izmena i dopuna čl. 21v, 21g i 21d Zakona o porezu na dohodak građana („Službeni glasnik RS”, br. 24/01, 80/02, 80/02-dr. zakon, 135/04, 62/06, 65/06-ispravka, 31/09, 44/09, 18/10, 50/11, 91/11-US, 93/12, 114/12-US, 47/13, 48/13-ispravka, 108/13, 57/14, 68/14-dr. zakon, 112/15, 113/17, 95/18, 86/19, 153/20, 44/21, 118/21, 138/22, 92/23, 94/24, 19/25 i 109/25 - u daljem tekstu: Zakon), koji se odnose na poreske podsticaje za poslodavce po osnovu zasnivanja radnog odnosa sa određenim kategorijama novozaposlenih lica.

Nacionalnim programom za usvajanje pravnih tekovina Evropske unije (NPAA), koji je usvojen 24. oktobra 2024. godine sa izmenama i dopunama od 7. avgusta 2025. godine, za Pregovaračko poglavlje 16 - Oporezivanje, 3.16.1 Direktno oporezivanje, radi usklađivanja zakonodavstva sa pravnim tekovinama Evropske unije (u daljem tekstu: EU) u oblasti direktnog oporezivanja opredeljen je rok IV kvartal 2026. godine za utvrđivanje predloga zakona od strane Vlade, u predmetnom slučaju - Zakona o porezu na dohodak građana. 

Planom za ispunjavanje najvažnijih obaveza iz procesa pregovora o pristupanju Republike Srbije Evropskoj uniji do kraja 2026. godine - Poglavlje 16 - Oporezivanje, Obrazac br. 2: Detaljan plan (sa elementima pregovaračke pozicije i priloga za NPAA), u vezi sa daljim usklađivanjem zakonodavstva sa pravnim tekovinama EU u oblasti direktnog oporezivanja, opredeljen je rok IV kvartal 2026. godine za ispunjavanje ciljeva u delu koji se odnosi na usvajanje  propisa - Zakona o porezu na dohodak građana.
Reformska agenda Republike Srbije - 6 Oblast politike 1: Razvoj poslovnog okruženja i privatnog sektora, Reforma 6.2.1. Unapređenje investicionih i razvojnih mogućnosti za preduzetnike i privatni sektor, Državna pomoć, u vezi sa usklađivanjem neusklađenih šema državne pomoći, između ostalih, naveden je i Zakon o porezu na dohodak građana. Kako se navodi, u ovom delu reforme predviđeni su napori da se reformiše državna pomoć radi stvaranja ambijenta jednakih mogućnosti za preduzeća, kako bi se promovisanjem pravičnosti, transparentnosti, efikasnosti i konkurentnosti u raspodeli državnih resursa u skladu sa standardima EU u toj oblasti doprinelo održivom ekonomskom razvoju Republike Srbije. Sprovođenje predviđenih koraka u ovoj reformi doprineće daljoj pravnoj usklađenosti sa pravnim tekovinama EU i dovesti do unapređenja transparentnosti i efikasnosti. Transparentan i usklađen okvir državne pomoći može imati pozitivan uticaj na poverenje investitora zahvaljujući povećanju predvidljivosti, i tako podstaći investicije i ekonomski rast. Ove mere dodatno bi unapredile lojalnu konkurenciju, što bi dovelo do življe i dinamičnije privrede. 

Republika Srbija planira da ostvari navedene ciljeve izradom konačnog popisa šema državne pomoći sa svim informacijama koje traži Evropska komisija (u daljem tekstu: EK), usvajanjem Akcionog plana sa rokovima za usklađivanje neusklađenih šema državne pomoći, među kojima je i Zakon o porezu na dohodak građana. Sprovođenjem Akcionog plana i usklađivanjem šema u datom periodu, doprineće se zaštiti konkurencije na tržištu, podsticanju ekonomskog razvoja, obezbeđivanju transparentnosti u dodeli državne pomoći. Takođe, uspostavljanjem adekvatne kontrole i transparentne raspodele državne pomoći sprečava se stavljanje pojedinih privrednih subjekata u privilegovan položaj, to jest, stvaraju se jednaki uslovi poslovanja za sve učesnike na tržištu. Na taj način jača se slobodna konkurencija i obezbeđuju zdraviji uslovi poslovanja, čime se podstiče ulazak privrednih subjekata na tržište Republike Srbije i njihov ostanak na njemu.


Uređuje se pravo na opredeljenje za isplatu lične zarade, tako da pored preduzetnika i preduzetnika poljoprivrednika, to pravo ima i preduzetnik paušalac koji je zbog prestanka prava na paušalno oporezivanje dužan da vodi poslovne knjige. Predlaže se da se obaveštenje o opredeljenju da vrši isplatu lične zarade dostavlja najkasnije do 15. decembra tekuće godine za period od 1. januara naredne godine, a za preduzetnika paušalca u roku od 15 dana od dana prestanka prava na paušalno oporezivanje za period koji sledi danu prestanka prava na paušalno oporezivanje.
Osnovna sadržina predloženih izmena i dopuna Zakona odnosi se na regulisanje postojećih olakšica za zapošljavanje novih lica u skladu sa propisima o kontroli državne pomoći, a u okviru usklađivanja sa strateškim dokumentima Vlade - Nacionalnim programom za usvajanje pravnih tekovina Evropske unije (NPAA), Planom za ispunjavanje najvažnijih obaveza iz procesa pregovora o pristupanju Republike Srbije Evropskoj uniji do kraja 2026. godine i Reformskom agendom Republike Srbije, kao i na opredeljenje za ličnu zaradu za preduzetnika paušalca koji je zbog prestanka prava na paušalno oporezivanje dužan da vodi poslovne knjige.
• Razmatrane mogućnosti da se problemi reše i bez donošenja zakona 

Imajući u vidu da je reč o elementima sistema i politike javnih prihoda koji se, saglasno odredbama Zakona o budžetskom sistemu („Službeni glasnik RS”, br. 54/09, 73/10, 101/10, 101/11, 93/12, 62/13, 63/13-ispravka, 108/13, 142/14, 68/15-dr. zakon, 103/15, 99/16, 113/17, 95/18, 31/19, 72/19, 149/20, 118/21, 118/21-dr. zakon, 138/22, 92/23 i 94/24) uvode zakonom, to znači da se izmene i dopune tih elemenata mogu vršiti samo zakonom. Prema tome, kako se materija koja se uređuje ovim zakonom odnosi na oporezivanje dohotka građana i spada u zakonodavnu regulativu, nije razmatrano, niti je bilo osnova za razmatranje njenog uređenja drugim zakonom ili podzakonskim aktom.

• Zašto je donošenje ovog zakona najbolji način za rešavanje problema 

S obzirom da se radi o zakonskoj materiji, postojeća zakonska rešenja jedino je i moguće menjati i dopunjavati donošenjem zakona, tj. izmenama i dopunama Zakona. 

Uređivanjem poreskopravne materije zakonom, daje se doprinos pravnoj sigurnosti i obezbeđuje se javnosti dostupnost u pogledu vođenja poreske politike, s obzirom da se ovaj zakon kao opšti pravni akt objavljuje i stvara jednaka prava i obaveze za sve subjekte koji se nađu u istoj poreskopravnoj situaciji.

III. OBJAŠNJENJE OSNOVNIH PRAVNIH INSTITUTA
I POJEDINAČNIH REŠENJA
Uz član 1.

Član 15a Zakona se menja i uređuje se da neoporezivi iznos zarade može da se utvrđuje na osnovu sporazuma Vlade sa reprezentativnim sindikatom i unijom poslodavaca. 
Uz član 2.

U vezi sa članom 21v Zakona, koji se odnosi na poresku olakšicu kao pravo poslodavca - pravnog lica, preduzetnika, preduzetnika paušalca ili preduzetnika poljoprivrednika na povraćaj od 65% do 75% plaćenog poreza po osnovu zarade novozaposlenih lica, isplaćene zaključno sa 31. decembrom 2026. godine, predlaže se produženje perioda primene ove olakšice. Kako olakšica ističe zaključno sa 31. decembrom 2026. godine, predlaže se produženje perioda njene primene na 31. decembar 2028. godine. Pored toga, vrši se izmena u smislu preciziranja da navedenu olakšicu može da ostvari poslodavac ako se zasnivanjem radnog odnosa sa novozaposlenim licem poveća broj zaposlenih kod poslodavca u odnosu na prosečan broj zaposlenih tokom prethodnih 12 meseci. Takođe, vrši se dopuna odredbe u skladu sa propisima o kontroli državne pomoći. Predlaže se da iznos olakšice u skladu sa ovim članom i u skladu sa odredbama zakona kojim se uređuju doprinosi za obavezno socijalno osiguranje koje se odnose na istu vrstu olakšice ne sme da pređe iznos od 50% troškova zarada lica koja se zapošljavaju, odnosno iznos od 5,5 miliona evra po poslodavcu godišnje, kao i da poslodavac kome je naložen povraćaj državne ili de minimis pomoći, kao i poslodavac koji je na tržištu u teškoćama u smislu propisa kojima se uređuje kontrola državne pomoći, nema pravo da ostvari poresku olakšicu iz ovog člana.
Uz član 3. 

Vrši se dopuna člana 21g Zakona, koji se odnosi na oslobođenje od obaveze plaćanja poreza po osnovu zarade tog lica sa invaliditetom, uvođenjem ograničenja u korišćenju ove olakšice u skladu sa propisima  o kontroli državne pomoći.
Uz član 4. 

Vrši se izmena i dopuna člana 21d Zakona, koji se odnosi na poresku olakšicu koja se ostvaruje kao pravo poslodavca - mikro ili malog pravnog lica, preduzetnika, preduzetnika paušalca ili preduzetnika poljoprivrednika, koji zasnuje radni odnos sa najmanje dva nova lica, na povraćaj 75% plaćenog poreza po osnovu zarade novozaposlenih lica. Predlaže se produženje perioda primene olakšice sa 31. decembra 2026. godine na 31. decembar 2028. godine. Pored toga, vrši se izmena u smislu preciziranja da navedenu olakšicu može da ostvari poslodavac ako se zasnivanjem radnog odnosa sa novozaposlenim licem poveća broj zaposlenih kod poslodavca u odnosu na prosečan  broj zaposlenih tokom prethodnih 12 meseci. Takođe, precizira se da iznos olakšice u skladu sa ovim članom i u skladu sa odredbama zakona kojim se uređuju doprinosi za obavezno socijalno osiguranje koje se odnose na istu vrstu olakšice ne sme da pređe iznos od 50% troškova zarada lica koja se zapošljavaju, odnosno iznos od 5,5 miliona evra po poslodavcu godišnje. Poslodavac kome je naložen povraćaj državne ili de minimis pomoći, kao i poslodavac koji je na tržištu u teškoćama u smislu propisa kojima se uređuje kontrola državne pomoći, nema pravo da ostvari poresku olakšicu iz ovog člana.

Uz član 5.

Predlaže se izmena člana 33a Zakona, na način da pravo na opredeljenje za isplatu lične zarade, pored preduzetnika i preduzetnika poljoprivrednika, ima i preduzetnik paušalac koji je zbog prestanka prava na paušalno oporezivanje dužan da vodi poslovne knjige. Pored toga, predlaže se da se obaveštenje o opredeljenju da vrši isplatu lične zarade dostavlja najkasnije do 15. decembra tekuće godine za period od 1. januara naredne godine, a za preduzetnika paušalca u roku od 15 dana od dana prestanka prava na paušalno oporezivanje za period koji sledi danu prestanka prava na paušalno oporezivanje.

Uz član 6. 

Odredbom člana 7. ovog zakona predlaže se da zakon stupi na snagu osmog dana od dana objavljivanja u „Službenom glasniku Republike Srbije”, a da se primenjuje od 1. januara 2027. godine, osim odredaba člana 2. st. 2. do 11. i člana 4. st. 2. do 12. ovog zakona, koje se primenjuju od 1. januara 2028. godine.
IV. PROCENA FINANSIJSKIH SREDSTAVA 

POTREBNIH ZA SPROVOĐENJE ZAKONA
Za sprovođenje ovog zakona nije potrebno obezbediti dodatna sredstva u budžetu Republike Srbije.

V. ANALIZA EFEKATA ZAKONA
Izmene i dopune Zakona vrše se u cilju sprovođenja  Reforme 6.2.1. Unapređenje investicionih i razvojnih mogućnosti za preduzetnike i privatni sektor predviđene Reformskom agendom Republike Srbije. Usvajanje ovog zakona je u okviru aktivnosti u cilju ispunjenja obaveza u procesu pristupanja Republike Srbije Evropskoj uniji i daljoj pravnoj usklađenosti sa pravnim tekovinama EU. Predložene izmene i dopune odredaba koje se odnose na poreske podsticaje za poslodavce po osnovu zasnivanja radnog odnosa sa određenim kategorijama novozaposlenih lica treba da dovedu do unapređenja transparentnosti, efikasnosti i konkurentnosti u raspodeli državnih resursa u skladu sa standardima EU.

VI. PREGLED ODREDABA 

ZAKONA O POREZU NA DOHODAK GRAĐANA, 

ČIJE SE IZMENE I DOPUNE VRŠE
Član 15a
Osnovicu poreza na zarade iz čl. 13. do 14b ovog zakona čini isplaćena, odnosno ostvarena zarada.

Osnovicu poreza na zarade čini zarada iz člana 13. st. 1. i 3, čl. 14. do 14b i člana 15b ovog zakona, umanjena za iznos od 34.221 dinar  mesečno za lice koje radi sa punim radnim vremenom.

Za lice koje radi sa nepunim radnim vremenom, umanjenje iz stava 2. ovog člana je srazmerno radnom vremenu tog lica u odnosu na puno radno vreme.

Kad lice ostvaruje puno radno vreme kod dva ili više poslodavaca, umanjenje iz stava 2. ovog člana vrši svaki poslodavac srazmerno radnom vremenu kod poslodavca u odnosu na puno radno vreme, s tim što ukupno umanjenje iznosi 34.221 dinar  mesečno.

Kad lice ostvaruje nepuno radno vreme kod dva ili više poslodavaca, svaki poslodavac vrši umanjenje srazmerno radnom vremenu kod poslodavca u odnosu na ukupno radno vreme, s tim što zbir umanjenja mora biti manji od 34.221 dinar  mesečno, odnosno srazmerno ukupnom radnom vremenu lica u odnosu na puno radno vreme.

Izuzetno od st. 1. do 5. ovog člana, osnovicu poreza na zarade lica za koje domaće pravno lice plaća porez saglasno članu 99. stav 3. ovog zakona, čini iznos koji je domaće pravno lice isplatilo poslodavcu iz druge države kao naknadu troškova za rad lica koje je upućeno, odnosno poslato na rad kod domaćeg pravnog lica.

Način i postupak obračunavanja poreza na zarade iz st. 2. do 5. ovog člana i dostavljanje podataka Poreskoj upravi bliže uređuje ministar.

OSNOVICU POREZA NA ZARADE IZ ČL. 13. DO 14B OVOG ZAKONA ČINI ISPLAĆENA, ODNOSNO OSTVARENA ZARADA.

OSNOVICU POREZA NA ZARADE ČINI ZARADA IZ ČLANA 13. ST. 1. I 3, ČL. 14. DO 14B I ČLANA 15B OVOG ZAKONA, UMANJENA ZA IZNOS OD 34.221 DINAR MESEČNO ZA LICE KOJE RADI SA PUNIM RADNIM VREMENOM.

ZA LICE KOJE RADI SA NEPUNIM RADNIM VREMENOM, UMANJENJE IZ STAVA 2. OVOG ČLANA JE SRAZMERNO RADNOM VREMENU TOG LICA U ODNOSU NA PUNO RADNO VREME.

KAD LICE OSTVARUJE PUNO RADNO VREME KOD DVA ILI VIŠE POSLODAVACA, UMANJENJE IZ STAVA 2. OVOG ČLANA VRŠI SVAKI POSLODAVAC SRAZMERNO RADNOM VREMENU KOD POSLODAVCA U ODNOSU NA PUNO RADNO VREME, S TIM ŠTO UKUPNO UMANJENJE IZNOSI 34.221 DINAR MESEČNO.

KAD LICE OSTVARUJE NEPUNO RADNO VREME KOD DVA ILI VIŠE POSLODAVACA, SVAKI POSLODAVAC VRŠI UMANJENJE SRAZMERNO RADNOM VREMENU KOD POSLODAVCA U ODNOSU NA UKUPNO RADNO VREME, S TIM ŠTO ZBIR UMANJENJA MORA BITI MANJI OD 34.221 DINAR  MESEČNO, ODNOSNO SRAZMERNO UKUPNOM RADNOM VREMENU LICA U ODNOSU NA PUNO RADNO VREME.

IZUZETNO OD ST. 1. DO 5. OVOG ČLANA, OSNOVICU POREZA NA ZARADE LICA ZA KOJE DOMAĆE PRAVNO LICE PLAĆA POREZ SAGLASNO ČLANU 99. STAV 3. OVOG ZAKONA, ČINI IZNOS KOJI JE DOMAĆE PRAVNO LICE ISPLATILO POSLODAVCU IZ DRUGE DRŽAVE KAO NAKNADU TROŠKOVA ZA RAD LICA KOJE JE UPUĆENO, ODNOSNO POSLATO NA RAD KOD DOMAĆEG PRAVNOG LICA.

NAČIN I POSTUPAK OBRAČUNAVANJA POREZA NA ZARADE IZ ST. 2. DO 5. OVOG ČLANA I DOSTAVLJANJE PODATAKA PORESKOJ UPRAVI BLIŽE UREĐUJE MINISTAR.

IZUZETNO OD ČLANA 12A STAVA 1. OVOG ZAKONA, NEOPOREZIVI IZNOS IZ ST. 2, 4. I 5. OVOG ČLANA MOŽE DA SE UTVRĐUJE NA OSNOVU SPORAZUMA VLADE SA REPREZENTATIVNIM SINDIKATOM I UNIJOM POSLODAVACA.

Član 21v
Poslodavac - pravno lice, preduzetnik, preduzetnik paušalac ili preduzetnik poljoprivrednik, koji zaposli novo lice ima pravo na povraćaj dela plaćenog poreza na zaradu za novozaposleno lice, isplaćenu zaključno sa 31. decembrom 2026. godine 2028. GODINE.

Novozaposlenim licem iz stava 1. ovog člana smatra se lice sa kojim je poslodavac zaključio ugovor o radu u skladu sa zakonom kojim se uređuju radni odnosi, koje je prijavio na obavezno socijalno osiguranje u Centralni registar obaveznog socijalnog osiguranja i koje je pre zasnivanja radnog odnosa kod Nacionalne službe za zapošljavanje bilo bez prekida prijavljeno kao nezaposleno najmanje šest meseci, a lice koje se smatra pripravnikom najmanje tri meseca.
Uslovi utvrđeni u stavu 2. ovog člana u pogledu minimalnog trajanja evidencije kod Nacionalne službe za zapošljavanje pre zasnivanja radnog odnosa, ne primenjuju se na nezaposlena lica do 30 godina 24 GODINE starosti koja su registrovana u program Garancija za mlade.
Novozaposlenim licem iz stava 1. ovog člana ne smatra se lice koje je pre zasnivanja radnog odnosa bilo zaposleno kod poslodavca koji je povezano lice sa poslodavcem kod koga zasniva radni odnos, odnosno kod poslodavca koji bi, da nije prestao da postoji, bio povezano lice sa poslodavcem kod koga novozaposleno lice zasniva radni odnos, nezavisno od toga da li je postojao prekid radnog odnosa.

Poresku olakšicu iz stava 1. ovog člana može ostvariti poslodavac ako se zasnivanjem radnog odnosa sa novozaposlenim licem poveća broj zaposlenih kod poslodavca u odnosu na broj zaposlenih na dan 31. marta 2014. godine.

PORESKU OLAKŠICU IZ STAVA 1. OVOG ČLANA MOŽE OSTVARITI POSLODAVAC U PERIODU OD NAJVIŠE 12 MESECI OD ZAPOŠLJAVANJA NOVOZAPOSLENOG LICA, AKO SE ZASNIVANJEM RADNOG ODNOSA SA NOVOZAPOSLENIM LICEM POVEĆA NETO BROJ ZAPOSLENIH KOD POSLODAVCA U ODNOSU NA PROSEČAN BROJ ZAPOSLENIH TOKOM PRETHODNIH 12 MESECI,  U SKLADU SA PROPISIMA O KONTROLI DRŽAVNE POMOĆI.

Poresku olakšicu iz stava 1. ovog člana može da koristi i poslodavac koji započne obavljanje delatnosti posle 31. marta 2014. godine.

Poslodavac ima pravo na povraćaj plaćenog poreza iz stava 1. ovog člana, i to:

1) 65% ako je zasnovao radni odnos sa najmanje jednim, a najviše sa devet novozaposlenih lica;

2) 70% ako je zasnovao radni odnos sa najmanje 10, a najviše sa 99 novozaposlenih lica;
3) 75% ako je zasnovao radni odnos sa najmanje 100 novozaposlenih lica.

Povraćaj plaćenog poreza iz stava 7. STAVA 6. ovog člana vrši se u skladu sa zakonom kojim se uređuju poreski postupak i poreska administracija, u roku od 15 dana od dana podnošenja zahteva za povraćaj nadležnom poreskom organu.

Zahtev za povraćaj plaćenog poreza iz stava 8. STAVA 7. ovog člana podnosi se na propisanom obrascu.

Poslodavac koji za određeno lice koristi bilo koju vrstu podsticaja koji su uređeni odgovarajućim zakonom, osim u skladu sa odredbom zakona kojim se uređuju doprinosi za obavezno socijalno osiguranje koja se odnosi na istu vrstu olakšice, po osnovu zasnivanja radnog odnosa sa tim licem nema pravo da za to lice ostvari poresku olakšicu iz ovog člana.

IZNOS PORESKE OLAKŠICE U SKLADU SA OVIM ČLANOM I U SKLADU SA ODREDBAMA ZAKONA KOJIM SE UREĐUJU DOPRINOSI ZA OBAVEZNO SOCIJALNO OSIGURANJE KOJE SE ODNOSE NA ISTU VRSTU OLAKŠICE NE SME DA PREĐE IZNOS OD 50% TROŠKOVA ZARADA LICA KOJA SE ZAPOŠLJAVAJU, ODNOSNO IZNOS OD 5,5 MILIONA EVRA PO POSLODAVCU GODIŠNJE.

POSLODAVAC KOME JE NALOŽEN POVRAĆAJ DRŽAVNE ILI DE MINIMIS POMOĆI, KAO I POSLODAVAC KOJI JE NA TRŽIŠTU U TEŠKOĆAMA U SMISLU PROPISA KOJIMA SE UREĐUJE KONTROLA DRŽAVNE POMOĆI, NEMA PRAVO DA OSTVARI PORESKU OLAKŠICU IZ OVOG ČLANA.
Poresku olakšicu iz ovog člana ne mogu ostvariti državni organi i organizacije, Zaštitnik građana, Poverenik za zaštitu ravnopravnosti, Državna revizorska institucija, Poverenik za informacije od javnog značaja i zaštitu podataka o ličnosti, Agencija za borbu protiv korupcije, Republička komisija za zaštitu prava u postupcima javnih nabavki, Komisija za zaštitu konkurencije, Komisija za hartije od vrednosti, Fiskalni savet, Republička radiodifuzna agencija, Agencija za energetiku Republike Srbije i druge javne agencije, javna preduzeća, javne službe i drugi direktni ili indirektni budžetski korisnici, odnosno korisnici javnih sredstava.

Obrazac iz stava 9. STAVA 8. ovog člana i njegovu sadržinu propisuje ministar.

Član 21g
Poslodavac koji na neodređeno vreme zaposli lice sa invaliditetom u skladu sa zakonom koji uređuje sprečavanje diskriminacije lica sa invaliditetom, za koje odgovarajućom pravno-medicinski validnom dokumentacijom dokaže invalidnost, oslobađa se obaveze plaćanja obračunatog i obustavljenog poreza iz zarade tog lica, za period od tri godine od dana zasnivanja radnog odnosa, U SKLADU SA PROPISIMA O KONTROLI DRŽAVNE POMOĆI.

Novozaposlenim licem sa invaliditetom iz stava 1. ovog člana smatra se lice sa kojim je poslodavac zaključio ugovor o radu u skladu sa zakonom koji uređuje rad i koje je prijavio na obavezno socijalno osiguranje kod nadležnih organizacija za obavezno socijalno osiguranje.

Novozaposlenim licem sa invaliditetom iz stava 1. ovog člana neće se smatrati lice koje je pre zasnivanja radnog odnosa bilo zaposleno kod poslodavca koji je osnivač ili povezano lice sa poslodavcem kod koga zasniva radni odnos, nezavisno od toga da li je postojao prekid radnog odnosa.

Poresku olakšicu iz ovog člana ne mogu ostvarivati državni organi i organizacije, javna preduzeća, javne službe i drugi direktni ili indirektni budžetski korisnici.

Poslodavci koji za određeno lice koriste ili su koristili olakšicu kod plaćanja poreza na zarade po drugom pravnom osnovu u skladu sa odgovarajućim propisom, ne mogu za isto lice ostvarivati poresku olakšicu iz ovog člana.

Način i postupak primene odredaba ovog člana bliže uređuje ministar.
Član 21d
Poslodavac - pravno lice koje se, u smislu zakona kojim se uređuje računovodstvo, razvrstava u mikro i mala pravna lica, kao i preduzetnik, preduzetnik paušalac ili preduzetnik poljoprivrednik, koji zasnuje radni odnos sa najmanje dva nova lica, ima pravo na povraćaj 75% plaćenog poreza na zaradu za novozaposleno lice, isplaćenu zaključno sa 31. decembrom 2026. godine 2028. GODINE.

Novozaposlenim licem iz stava 1. ovog člana smatra se lice sa kojim je poslodavac zaključio ugovor o radu u skladu sa zakonom kojim se uređuju radni odnosi, koje je prijavio na obavezno socijalno osiguranje u Centralni registar obaveznog socijalnog osiguranja i koje je pre zasnivanja radnog odnosa kod Nacionalne službe za zapošljavanje bilo bez prekida prijavljeno kao nezaposleno najmanje šest meseci, a lice koje se smatra pripravnikom najmanje tri meseca.

Uslovi utvrđeni u stavu 2. ovog člana u pogledu minimalnog trajanja evidencije kod Nacionalne službe za zapošljavanje pre zasnivanja radnog odnosa, ne primenjuju se na nezaposlena lica do 30 godina 24 GODINE starosti koja su registrovana u program Garancija za mlade.
Novozaposlenim licem iz stava 1. ovog člana ne smatra se lice koje je pre zasnivanja radnog odnosa bilo zaposleno kod poslodavca koji je povezano lice sa poslodavcem kod koga zasniva radni odnos, odnosno kod poslodavca koji bi, da nije prestao da postoji, bio povezano lice sa poslodavcem kod koga novozaposleno lice zasniva radni odnos, nezavisno od toga da li je postojao prekid radnog odnosa.

Poslodavac koji od 1. januara 2016. godine zasnuje radni odnos sa jednim novozaposlenim, pa u narednom periodu zasnuje radni odnos i sa drugim novozaposlenim licem, može da koristi poresku olakšicu za prvog novozaposlenog tek po zasnivanju radnog odnosa sa drugim novozaposlenim licem, s tim da pravo na povraćaj plaćenog poreza za prvog novozaposlenog može da ostvari za zaradu koju je tom licu isplatio za mesec u kome je stekao uslov za korišćenje poreske olakšice.

Poresku olakšicu iz stava 1. ovog člana može da ostvari poslodavac ako se zasnivanjem radnog odnosa sa novozaposlenim licem poveća broj zaposlenih najmanje za dva u odnosu na broj zaposlenih koji je poslodavac imao na dan 31. oktobra 2015. godine.

PORESKU OLAKŠICU IZ STAVA 1. OVOG ČLANA MOŽE DA OSTVARI POSLODAVAC U PERIODU OD NAJVIŠE 12 MESECI OD ZAPOŠLJAVANJA NOVOZAPOSLENOG LICA, AKO SE ZASNIVANJEM RADNOG ODNOSA SA NOVOZAPOSLENIM LICEM POVEĆA NETO BROJ ZAPOSLENIH KOD POSLODAVCA U ODNOSU NA PROSEČAN  BROJ ZAPOSLENIH TOKOM PRETHODNIH 12 MESECI, U SKLADU SA PROPISIMA O KONTROLI DRŽAVNE POMOĆI. 

Ako je u periodu od 31. oktobra 2015. godine do 31. decembra 2015. godine poslodavac povećao broj zaposlenih u odnosu na broj zaposlenih na dan 31. oktobra 2015. godine, poresku olakšicu za novozaposlene sa kojima je zasnovao radni odnos od 1. januara 2016. godine može da koristi počev od meseca u kome je stekao uslov za korišćenje poreske olakšice.

Ako je u periodu od 31. oktobra 2015. godine do 31. decembra 2015. godine poslodavac smanjio broj zaposlenih u odnosu na broj zaposlenih na dan 31. oktobra 2015. godine, poresku olakšicu za novozaposlene sa čijim zasnivanjem radnog odnosa poveća broj zaposlenih u odnosu na broj koji bi bio da nije smanjio broj zaposlenih u periodu od 31. oktobra 2015. godine do 31. decembra 2015. godine, može da koristi počev od meseca u kome je stekao uslov za korišćenje poreske olakšice.

Poresku olakšicu iz stava 1. ovog člana može da koristi i poslodavac koji započne obavljanje delatnosti posle 31. oktobra 2015. godine. 
Povraćaj plaćenog poreza iz stava 1. ovog člana vrši se u skladu sa zakonom kojim se uređuju poreski postupak i poreska administracija, u roku od 15 dana od dana podnošenja zahteva za povraćaj nadležnom poreskom organu.

Zahtev za povraćaj plaćenog poreza iz stava 10. STAVA 7. ovog člana podnosi se na propisanom obrascu.

Poslodavac koji za određeno lice koristi bilo koju vrstu podsticaja koji su uređeni odgovarajućim zakonom, osim u skladu sa odredbom zakona kojim se uređuju doprinosi za obavezno socijalno osiguranje koja se odnosi na istu vrstu olakšice, po osnovu zasnivanja radnog odnosa sa tim licem nema pravo da za to lice ostvari poresku olakšicu iz ovog člana.

IZNOS PORESKE OLAKŠICE U SKLADU SA OVIM ČLANOM I U SKLADU SA ODREDBAMA ZAKONA KOJIM SE UREĐUJU DOPRINOSI ZA OBAVEZNO SOCIJALNO OSIGURANJE KOJE SE ODNOSE NA ISTU VRSTU OLAKŠICE NE SME DA PREĐE IZNOS OD 50% TROŠKOVA ZARADA LICA KOJA SE ZAPOŠLJAVAJU, ODNOSNO IZNOS OD 5,5 MILIONA EVRA PO POSLODAVCU GODIŠNJE.

POSLODAVAC KOME JE NALOŽEN POVRAĆAJ DRŽAVNE ILI DE MINIMIS POMOĆI, KAO I POSLODAVAC KOJI JE NA TRŽIŠTU U TEŠKOĆAMA U SMISLU PROPISA KOJIMA SE UREĐUJE KONTROLA DRŽAVNE POMOĆI, NEMA PRAVO DA OSTVARI PORESKU OLAKŠICU IZ OVOG ČLANA.
Poresku olakšicu iz ovog člana ne mogu ostvariti državni organi i organizacije, javne agencije, javna preduzeća, javne službe i drugi direktni ili indirektni budžetski korisnici, odnosno korisnici javnih sredstava.

Obrazac iz stava 11. STAVA 8. ovog člana i njegovu sadržinu propisuje ministar.

Član 33a
Preduzetnik i preduzetnik poljoprivrednik može da se opredeli za isplatu lične zarade.
PREDUZETNIK, PREDUZETNIK PAUŠALAC KOJI JE ZBOG PRESTANKA PRAVA NA PAUŠALNO OPOREZIVANJE DUŽAN DA VODI POSLOVNE KNJIGE SAGLASNO ČLANU 42. ST. 5. I 6. OVOG ZAKONA I PREDUZETNIK POLJOPRIVREDNIK MOŽE DA SE OPREDELI ZA ISPLATU LIČNE ZARADE.

Ličnom zaradom iz stava 1. ovog člana, u smislu ovog zakona, smatra se novčani iznos koji obveznik iz stava 1. ovog člana, isplati i evidentira u poslovnim knjigama kao svoje mesečno lično primanje uvećan za pripadajuće obaveze iz zarade.

Obveznik iz stava 1. ovog člana koji se opredeli za isplatu lične zarade, dužan je da u elektronskom obliku, preko portala Poreske uprave dostavi obaveštenje o svom opredeljenju da vrši isplatu lične zarade.

Lice koje započne obavljanje delatnosti, obaveštenje o opredeljenju da vrši isplatu lične zarade podnosi isključivo u momentu registracije nadležnoj organizaciji koja vodi registar privrednih subjekata, koja će taj zahtev proslediti Poreskoj upravi.

Izuzetno od stava 4. ovog člana, lica koja se ne registruju kod organizacije koja vodi registar privrednih subjekata, obaveštenje o opredeljenju da vrše isplatu lične zarade podnose u elektronskom obliku preko portala Poreske uprave, u roku od pet dana od dana registracije u Poreskoj upravi, odnosno dana dodele poreskog identifikacionog broja (u daljem tekstu: PIB) a najkasnije do 31. decembra tekuće godine.

Obaveštenje iz stava 3. ovog člana dostavlja se najkasnije do 15. decembra tekuće godine za period od 1. januara naredne godine. 

OBAVEŠTENJE IZ STAVA 3. OVOG ČLANA DOSTAVLJA SE NAJKASNIJE DO 15. DECEMBRA TEKUĆE GODINE ZA PERIOD OD 1. JANUARA NAREDNE GODINE, A ZA PREDUZETNIKA PAUŠALCA U ROKU OD 15 DANA OD DANA PRESTANKA PRAVA NA PAUŠALNO OPOREZIVANJE ZA PERIOD KOJI SLEDI DANU PRESTANKA PRAVA NA PAUŠALNO OPOREZIVANJE. 

Obveznik iz stava 1. ovog člana koji se opredeli za isplatu lične zarade, ovakvo opredeljenje ne može da menja tokom poreskog perioda.

Ako se obveznik iz stava 1. ovog člana opredeli da prestane sa isplatom lične zarade, dužan je da o tome u elektronskom obliku, preko portala Poreske uprave dostavi obaveštenje do 15. decembra tekuće godine.

U slučaju iz stava 8. ovog člana, obveznik iz stava 1. ovog člana od 1. januara godine koja sledi godini u kojoj je dostavio obaveštenje nadležnom poreskom organu nije dužan da vrši isplatu lične zarade.

SAMOSTALNA ODREDBA ZAKONA 

ČLAN 6.

OVAJ ZAKON STUPA NA SNAGU OSMOG DANA OD DANA OBJAVLJIVANJA U „SLUŽBENOM GLASNIKU REPUBLIKE SRBIJE”, A PRIMENJUJE SE OD 1. JANUARA 2027. GODINE, OSIM ODREDABA ČLANA 2. ST. 2. DO 11. I ČLANA 4. ST. 2. DO 12. OVOG ZAKONA KOJE SE PRIMENJUJU OD 1. JANUARA 2028. GODINE.

OBRAZAC IZJAVE O USKLAĐENOSTI PROPISA 

SA PROPISIMA EVROPSKE UNIJE
1. Organ državne uprave, odnosno drugi ovlašćeni predlagač propisa 

Ovlašćeni predlagač propisa: Vlada 

Obrađivač: Ministarstvo finansija 

2. Naziv propisa
Predlog zakona o izmenama i dopunama Zakona o porezu na dohodak građana
Draft Law on amendments and suplements to Individual Income Tax Law
3. Usklađenost propisa s odredbama Sporazuma o stabilizaciji i pridruživanju između Evropskih zajednica i njihovih država članica, sa jedne strane, i Republike Srbije sa druge strane („Službeni glasnik RS”, broj 83/08) (u daljem tekstu: Sporazum):

a) Odredba Sporazuma koja se odnosi na normativnu sadržinu propisa
Naslov VI - Usklađivanje propisa, primena prava i pravila konkurencije, član 73. Sporazuma - Konkurencija i ostale ekonomske odredbe.
b) Prelazni rok za usklađivanje zakonodavstva prema odredbama Sporazuma
Primenjuje se rok iz člana 72. Sporazuma, kao opšti rok za usklađivanje propisa.

v) Ocena ispunjenosti obaveze koje proizlaze iz navedene odredbe Sporazuma
U potpunosti ispunjava obaveze koje proizilaze iz odredaba Sporazuma.

g) Razlozi za delimično ispunjavanje, odnosno neispunjavanje obaveza koje proizlaze iz navedene odredbe Sporazuma
/

d) Veza sa Nacionalnim programom za usvajanje pravnih tekovina Evropske unije
    3.16. Oporezivanje, 3.16.1. Direktno oporezivanje
4. Usklađenost propisa sa propisima Evropske unije:

a) Navođenje odredbi primarnih izvora prava Evropske unije i ocene usklađenosti sa njima
b) Navođenje sekundarnih izvora prava Evropske unije i ocene usklađenosti sa njima
v) Navođenje ostalih izvora prava Evropske unije i usklađenost sa njima
g) Razlozi za delimičnu usklađenost, odnosno neusklađenost,

d) Rok u kojem je predviđeno postizanje potpune usklađenosti propisa sa propisima Evropske unije
Ne postoje odgovarajući propisi Evropske unije sa kojima je potrebno obezbediti usklađenost.

Napominjemo da se ne vrši usklađivanje sa Direktivom Saveta 2009/133/EZ od 19. oktobra 2009. godine o zajedničkom sistemu oporezivanja koji se primenjuje na spajanja, podele, delimične podele, prenos imovine i zamenu akcija koje se odnose na društva iz različitih država članica i na prenos registrovanog sedišta SE ili SCE između država članica (Council Directive 2009/133/EC of 19 October 2009 on the common system of taxation applicable to mergers, divisions, partial divisions, transfers of assets and exchanges of shares concerning companies of different Member States and to transfer of the registered office of an SE or SCE between Member).

5.  Ukoliko ne postoje odgovarajuće nadležnosti Evropske unije u materiji koju reguliše propis, i/ili ne postoje odgovarajući sekundarni izvori prava Evropske unije sa kojima je potrebno obezbediti usklađenost, potrebno je obrazložiti tu činjenicu. U ovom slučaju, nije potrebno popunjavati Tabelu usklađenosti propisa. Tabelu usklađenosti nije potrebno popunjavati i ukoliko se domaćim propisom ne vrši prenos odredbi sekundarnog izvora prava Evropske unije već se isključivo vrši primena ili sprovođenje nekog zahteva koji proizilazi iz odredbe sekundarnog izvora prava (npr. Predlogom odluke o izradi strateške procene uticaja biće sprovedena obaveza iz člana 4. Direktive 2001/42/EZ, ali se ne vrši i prenos te odredbe direktive).  

Ne postoje odgovarajući propisi Evropske unije sa kojima je potrebno obezbediti usklađenost.

Ukazujemo da se ne vrši usklađivanje sa Direktivom Saveta 2009/133/EZ od 19. oktobra 2009. godine o zajedničkom sistemu oporezivanja koji se primenjuje na spajanja, podele, delimične podele, prenos imovine i zamenu akcija koje se odnose na društva iz različitih država članica i na prenos registrovanog sedišta SE ili SCE između država članica (Council Directive 2009/133/EC of 19 October 2009 on the common system of taxation applicable to mergers, divisions, partial divisions, transfers of assets and exchanges of shares concerning companies of different Member States and to transfer of the registered office of an SE or SCE between Member).

6. Da li su prethodno navedeni izvori prava Evropske unije prevedeni na srpski jezik?

Ne postoje odgovarajući propisi Evropske unije sa kojima je potrebno obezbediti usklađenost.

7. Da li je propis preveden na neki službeni jezik Evropske unije?

Propis je preveden na engleski jezik.

8. Saradnja sa Evropskom unijom i učešće konsultanata u izradi propisa i njihovo mišljenje o usklađenosti.

Nakon sprovedene javne rasprave o Nacrtu zakona o izmenama i dopunama Zakona o porezu na dohodak građana, Nacrt zakona je u paketu poreskih zakona dostavljen Evropskoj komisiji na razmatranje u julu 2026. godine. Komentari Evropske komisije su stigli 24. jula 2026. godine, gde je konstatovano da procena nije prioritet u ovom periodu, a da će biti predmet razmatranja u narednom periodu u okviru poglavlja 16. 

Takođe, predlaže se usvajanje ovih izmena i dopuna zbog posvećenosti  procesu pristupanja Evropskoj uniji, jer je Evropska komisija istakla interesovanje u delu poglavlja 8 - Politika konkurencije, imajući u vidu da je Zakon o porezu na dohodak građana povezan sa  ispunjavanjem merila za otvaranje predmetnog poglavlja, kao i za ispunjavanje obaveza iz Reformske agende Republike Srbije, u delu koji se odnosi na državnu pomoć. S tim u vezi, u cilju ispunjavanja obaveza iz Reformske agende Republike Srbije, ovaj zakon sadrži predlog  odredaba koje su usklađene sa propisima o kontroli državne pomoći.

U izradi ovog zakona učestvovali su konsultanti angažovani u okviru EU Public Finance Management Facility projekta, koji je Evropska komisija uvela sa ciljem pružanja fleksibilne i ciljane tehničke pomoći institucijama Republike Srbije u sprovođenju reformi u oblasti upravljanja javnim finansijama. 


